|  |  |
| --- | --- |
|  | **Ministerul Educației, Culturii și Cercetării al Republicii Moldova**  **Consiliul Raional Cantemir**  **Instituţia Publică Gimnaziul „Mihai Eminescu”** |
| **or. Cantemir str. Trandafirilor 10**  **Tel.027322532e-mail:gimnaziu.cantemir@gmail.com** | |

**Discutat la ședința operativă pe lângă director**

**Proces –verbal Nr.07 din 21.12.2021**

**REGULAMENTUL**

**privind organizarea și desfășurarea**

**concursurilor și olimpiadelor școlare interne**

**I DISPOZIȚII GENERALE**

1. Regulamentul privind concursurile și olimpiadele școlare (în continuare Regulament) stabilește obiectivele de organizare a acestora, structurile responsabile de organizare/coordonare, etapele concursurilor/olimpiadelor școlare, disciplinele de concurs, probele de concurs și evaluarea acestora, formularea și examinarea contestațiilor, premierea și stimularea competitorilor.

2 Concursurile și olimpiadele școlare au drept scop realizarea următoarelor obiective:

1) identificarea, stimularea și promovarea elevilor capabili de performanțe înalte;

2) dezvoltarea capacităților și a talentelor deosebite în vederea constituirii și dezvoltării viitorului potențial;

3) stimularea interesului sporit al elevilor în raport cu anumite discipline şi domenii ale cunoaşterii;

4) dezvoltarea abilităţilor de mobilizare a voinţei, facultăţilor intelectuale şi a spiritului competitiv;

5) favorizarea schimbului de opinii/experienţă, cu referinţă la disciplinele de studiu;

6) formarea unui cadru favorabil pentru comunicare între elevii originari din diferite localităţi;

7) susținerea și încurajarea cadrelor didactice în activitățile de lucru cu elevii capabili de performanțe înalte.

3. Concursurile și olimpiadele școlare se desfășoară în conformitate cu programul anual privind activitățile de susținere a elevilor capabili de performanțe înalte (orientativ: etapa locală – în lunile decembrie – ianuarie, etapa raională/municipală/zonală – în lunile ianuarie-februarie, etapa republicană – în lunile februarie-mai).

**II. ORGANIZAREA ȘI DESFĂȘURAREA CONCURSURILOR ȘI OLIMPIADELOR ȘCOLARE**

4. Pentru organizarea olimpiadelor școlare la nivel local, administrația instituției de învățământ general, constituie consiliul local de coordonare, care include directorul (sau directorul adjunct), cadre didactice de specialitate pentru fiecare disciplină de concurs.

5. Consiliul local de coordonare are următoarele atribuții:

1) asigură corectitudinea desfășurării olimpiadelor școlare;

2) gestionează resursele financiare prevăzute pentru desfășurarea concursurilor și olimpiadelor școlare;

3) stabilește componența juriului şi a comisiei de contestare;

4) elaborează probele de concurs și criteriile de evaluare;

5) asigură evaluarea probelor de concurs în strictă conformitate cu criteriile de evaluare;

6) decide asupra acordării premiilor pentru fiecare clasă/disciplină de concurs în corespundere cu cerințele Regulamentului și cu rezultatele obținute după evaluarea probelor de concurs;

7) aprobă (prin proces-verbal) clasamentul la fiecare disciplină de concurs pentru fiecare clasă;

8) stabilește forma de premiere a elevilor/cadrelor didactice pentru performanțele obținute;

9) prezintă Consiliului raional/municipal/zonal de coordonare oferta de participare (elevi, profesori însoțitori) la etapa raională/municipală/zonală (în conformitate cu termenele și modelul prestabilit).

6. Se recomandă neimplicarea în activități de elaborare și evaluare a probelor de concurs a profesorilor care au elevi/copii sau alte rude de gradul I/II care sunt candidați la clasa respectivă.

**III ORGANIZAREA ȘI DESFĂȘURAREA OLIMPIADELOR ȘCOLARE INTERNE**

1. Olimpiadele școlare se desfășoară pe etape, succesiv, după cum urmează:

etapa locală,

etapa raională,

etapa republicană.

2. Promovarea participanților de la o etapă la alta a olimpiadelor se efectuează în funcție de rezultatele obținute la etapa anterioară.

3. Etapa locală – concurs deschis la care participă benevol elevi din instituția de învățământ, ce atestă aptitudini și manifestă interes pentru domeniul respectiv.

4. Etapa raională – concurs la care participă liderii clasamentului la fiecare clasă la etapa locală din instituția de învățământ și elevii premianți cu diplome de gradul I.

5. La fiecare etapă a olimpiadelor, fiecare elev participant semnează și respectă, necondiționat, declarația.

6. În fiecare sală în care se desfășoară probele de concurs sunt repartizați cel puțin câte doi asistenți.

7. Se interzice aflarea persoanelor străine în incinta locului de desfășurare a concursului/olimpiadei școlare fără avizul Consiliului respectiv de coordonare.

8. Prin participarea la concurs/olimpiadă fiecare participant își dă acordul că informațiile despre participarea sa la olimpiadă/concurs, rezultatele sale la toate etapele sale pot fi utilizate de instituție pentru a fi făcute publice prin diverse modalități, în corespundere cu Legea nr.133/2011 privind protecția datelor cu caracter personal.

9. Concursurile și olimpiadele școlare se organizează la:

\* limba și literatura română (limba de instruire) – pentru elevii claselor IX;

\* limba rusă (școala națională) – pentru elevii claselor IX;

\* limba străină (limba engleză, limba franceză, limba rusă) – pentru elevii claselor IX;

\* istoria românilor și universală – pentru elevii claselor IX;

\* matematică – pentru elevii claselor VII – IX;

\* informatică – pentru elevii claselor VIII – IX;

\* fizică – pentru elevii claselor IX;

\* chimie – pentru elevii claselor IX;

\* biologie – pentru elevii claselor IX;

\* geografie – pentru elevii claselor IX;

\* științe – pentru elevii claselor VII-IX care nu au împlinită vârsta de 16 ani până la data de 31 decembrie a anului în care se desfășoară olimpiada;

\* educația fizică – pentru elevii clasei a IX – a cu echipe formate din fete și băieți;

\* ecologie – concurs de proiecte, pentru elevii cu vârste cuprinse între 13 și 18 ani;

10.Subiectele pentru probele de concurs sunt elaborate de către specialiti în colaborare cu membrii Consiliului Olimpic local

11 Autorii de probe sunt obligați să asigure securizarea subiectelor de concurs până la deschiderea plicului.

12 Evaluarea probelor de concurs are loc în strictă conformitate cu prevederile baremului de corectare și ale criteriilor de apreciere.

**III. DISPOZIȚII FINALE**

1. Jurilul stabilește clasamentul pe fiecare nivel de clasă în ordinea descrescândă a punctajului obținut.

2. În cazul acumulării unui punctaj de către 2 sau mai mulți participanți,pretendenți la locul II și III ,mențiune juriul decide asupra modalității de acordare a premiilor.

3.. Deținătorii locurilor premiante la olimpiadele locale, cât și profesorii coordonatori pot fi stimulați, de asemenea, de către Administrația instituției.(diplomă,ordin)

4. Responsabil pentru buna organizare și desfășurare a olimpiadelor și concursurilor la disciplinele de studiu este Directorul adjunct pentru instruire .

5.Oferta de participare la etapa raională se prezintă de către dir adj. instruire,nu mai târziu de 2 săptămâni înainte de începutul acesteia.