**APROBAT**

**prin Proces Verbal nr.1 din 13.10.2022**

**al Consiliului de Părinți**

**Regulamentul privind bugetarea participativă în I.P.Gimnaziul ”Mihai Eminescu” or. Cantemir**

**Capitolul 1. Dispoziții generale**

1. Regulamentul privind bugetarea participativă în I.P.Gimnaziul ”Mihai Eminescu” or. Cantemir (în continuare – regulament) are drept scop stabilirea cadrului general și a procedurii de depunere, evaluare, selectare, implementare și monitorizare a proiectelor de interes inițiate de elevi prin implicarea lor directă în procesul de bugetare participativă.
2. Noțiuni:

***Bugetarea participativă*** – proces prin care elevii sunt încurajați să identifice și să semnalizeze neajunsurile comunității școlare, iar apoi să propună rezolvări ale acestora – prin soluții sub formă de proiecte. La prima etapă, propunerile de proiecte sunt validate de autoritatea locală după care sunt supuse unui proces de votare, prin care se va asigura reprezentativitatea rezultatelor, fiind decisă finanțarea unui anumit număr de proiecte.

1. Pentru realizarea prevederilor acestui regulament, va fi alocată o sumă de 15 000 lei - 10 000 lei din bugetul instituției și 5 000 lei din cadrul AO HELP.
2. Procesul de bugetare participativă este unul orientat către elevi, iar obiectivele principale sunt:
3. Creșterea dialogului dintre elevi și administrația gimnaziului;
4. Implicarea elevilor în procesul de planificare și dezvoltare a gimnaziului;
5. Stimularea democrației participative;
6. Creșterea transparenței în activitatea administrației gimnaziului.
7. Propunerile de proiecte trebuie să se încadreze într-unul din următoarele domenii de competență a I.P.Gimnaziul ”Mihai Eminescu” or. Cantemir:
8. Amenajare de spații verzi și locuri de joacă;
9. Activități educaționale;
10. Activități culturale;
11. Activități sportive;
12. Protecția mediului (colectarea deșeurilor, salubritate, eficiența energetică etc.).
13. Siguranța elevilor

**Capitolul 2. Modalitatea și calendarul de depunere a proiectelor**

1. Proiectele în cadrul procesului de bugetare participativă vor putea fi depuse în perioada 20 octombrie – 31 octombrie 2022.
2. Fiecare clasă doritoare poate formula câte o singură propunere de proiect stabilită la p. 3.
3. Pentru a demonstra necesitatea și importanța proiectului pentru gimnaziu, autorii vor trebui să colecteze cel puțin 20 de semnături de susținere din partea elevilor.
4. Proiectele se depun pe format hârtie sau formular online membrilor comisiilor de evaluare a propunerilor( proiectele se vor înregistra la secretariatul din anticameră), prin completarea formularului de aplicare, conform anexei nr. 1 la prezentul regulament.
5. Până la data – limită de depunere a proiectelor elevii se pot adresa la director, directorul adjunct educație pentru a obține consultații în pregătirea propunerilor de proiect.
6. Valoarea fiecărei propuneri de proiect nu trebuie să depășească costul de 5000 lei.
7. Conținutul dosarului de aplicare:
8. Formularul de aplicare – Anexa1
9. Lista de semnături care va confirma necesitatea proiectului pentru comunitate – Anexa 2

**Capitolul 3. Criterii și costuri eligibile**

1. Proiectele în cadrul procesului de bugetare participativă pot fi depuse de către elevii gimnaziului care doresc să se implice în dezvoltarea instituției.
2. Sunt considerate neeligibile următoarele costuri:

* sponsorizări personale pentru participare la instruiri, alimentație;
* datorii sau rezerve pentru pierderi;
* echipamente second-hand, dacă sunt achiziționate în scopul proiectului;
* procurări de bunuri pentru uz personal.

**Capitolul 4. Evaluarea proiectelor**

1. Procesul de evaluare a proiectelor depuse în cadrul procesului de bugetare participativă va avea loc de la 01.11.2022 – 03.11.2022.
2. Evaluarea proiectelor se va face de către o Comisie de evaluare constituită în acest scop prin decizia consiliului de admnistrație. Pentru a asigura transparența în procesul de evaluare a proiectelor în Comisia de evaluare va fi inclus un reprezentant al Consiliului de Elevi, părinte, președintele Comitetului Sindical și administrația instituției.
3. Comisia de evaluare are următoarele roluri:
4. Să organizeze și să monitorizeze desfășurarea procesului de bugetare participativă;
5. Să verifice propunerile din punct de vedere financiar;
6. Să evalueze propunerile de proiect pe considerente de impact, fezabilitate și eligibilitate;
7. Comisia va analiza proiectele depuse în cadrul procesului de bugetare participativă și le va evalua în baza următoarelor criterii:

|  |  |
| --- | --- |
| **Criteriu** | **Evaluare** |
| Interes local (nu realizează activități cu scop comercial, publicitar, de natură politică, religioasă sau etnică) | Da/Nu |
| Original și compatibil cu proiectele implementate de instituție (asigură sinergie între acțiunile deja întreprinse de instituție) | Da/Nu |
| Corespunde cu prioritățile gimnaziului menționate la punctul 5 din Regulament | Da/Nu |
| Buget realist în concordanță cu activitățile planificate | Da/Nu |
| Anexate toate documentele specificate la punctul 9 din Regulament | Da/Nu |

1. Comisia poate veni cu sugestii de modificare în proiecte, inclusiv schimbarea denumirii, locul de implementare sau fuzionarea cu alte proiecte, doar cu acordul autorului. În acest caz, comisia poate invita inițiatorul proiectului pentru informații suplimentare în ceea ce privește proiectul propus.
2. Respingerea unui proiect de către comisie se va motiva în scris, iar motivarea va fi făcută publică, împreună cu Lista proiectelor respinse.
3. În urma evaluării, va fi publicată Lista proiectelor validate, care va conține deciziile generale ale Comisiei de evaluare, dar și opiniile separate ale membrilor.
4. Lista proiectelor validate va fi publicată pe pagina web a instituției la data de 01 noiembrie 2022.

**Capitolul 5. Votarea proiectelor și selecția finală**

1. Votarea se va realiza pe data de 04.11.2022, după publicarea Listei proiectelor validate (p. 19).
2. La vot participă doar elevii din instituția noastră: clasele I – IX.
3. Votarea proiectelor se va realiza în format fizic cu selectarea propunerii de proiect din buletinul de vot.
4. În buletinul de votare elevii vor scrie numele, prenumele, clasa și vor alege proiectul, care consideră că trebuie implementat. Au dreptul de a vota o singură dată.
5. 3 proiectele vor fi ierarhizate în funcție de numărul de voturi. Selectarea proiectelor câștigătoare va avea loc în limita bugetului planificat.

**Capitolul 6. Monitorizarea implementării proiectelor**

1. Modalitatea de implementare a proiectelor va fi realizată de către administrația instituției. Autorii proiectului au dreptul de a monitoriza direct implementarea proiectului.
2. Rezultatele implementării proiectelor vor fi publicate pe pagina de Facebook a instituției.